סמל הקבוצה מ-1980
סמל הקבוצה הישן
**מכבי עירוני רעננה** היא קבוצת כדורסל ישראלית מהעיר רעננה, המתמודדת בליגה לאומית.

היסטוריה
--------

בסיום עונת 1995/96 העפילה הקבוצה לליגת העל, והודרכה על ידי המאמן אריק שיבק ועוזרו שרון דרוקר. שיבק הוביל את הקבוצה בעונות 1996/97 ו-1997/98 למקום השני בליגה הסדירה ולחצי גמר הפלייאוף, אך היא הפסידה בשני המקרים להפועל ירושלים והפועל אילת בהתאמה בתוצאה 3-1 בסדרת הטוב מחמש למרות שהיה לה יתרון ביתיות בשתי סדרות חצי הגמר האלו. בשנים אלו כיכבו בה הרכז רותם ארליך, הקלע מארק בריסקר, ברק פלג, ושחקני הפנים פול תומפסון ותומר שטיינהאור.

כמעט בכל עונה הצליחה רעננה לגבור על מכבי תל אביב, אלופת המדינה. בעונת 1997/98 היא אף הביסה אותה בהפרש של 22 נקודות (73:95).

בעונת 1999/2000, בהדרכתו של שרון דרוקר, היא העפילה בפעם היחידה לגמר הפלייאוף. היא סיימה במקום השני בליגה הסדירה, ניצחה את הפועל ירושלים ברבע הגמר 2-1 בסדרת הטוב משלוש, ואת עירוני רמת גן בחצי הגמר 3-0 בסדרת הטוב מחמש.
בגמר חיכתה לה מכבי תל אביב, לאחר הפסד בארבע נקודות במשחק הראשון ביד אליהו, היא ניצחה במשחק השני ברעננה בתוצאה 75:79, אך מכבי תל אביב ניצחה בקלות בשני המשחקים האחרים ורעננה הפסידה 3-1 בסדרה.
כמו כן באותה עונה היא הצליחה להגיע לשלב ההצלבה בגביע ספורטה ובו היא הפסידה לקבוצת הפאר הספרדית טאו ויטוריה.
בשנה זו כיכבו בה הרכזים יבגני פשוטין וגיא קנטור, הסמול פורוורד ברק פלג, הפורוורדים קלי מקארתי, בורקו ראדוביץ' וג'סי סולטרס, והסנטר תומר שטיינהאור.

בשנים שלאחר מכן לא הצליחה להעפיל לחצי גמר הפלייאוף אך הגיעה לשמינית גמר גביע קוראץ' בעונת 2002 והפסידה, והשתתפה בסופרוליג בשנת 2001 בו זכתה מכבי תל אביב.

סמליל הקבוצה בתקופת איחוד "בני השרון"
בשנת 2002 אוחדה הקבוצה עם בני הרצליה, והקבוצה המאוחדת נקראה "בני השרון". משחקי הבית של הקבוצה נערכו לסירוגין ב"אולם ספורט היובל" בהרצליה וב"אולם מטרווסט" ברעננה.

בתחילת עונת 2011/12, פורק האיחוד והקבוצה מליגת העל נקראת בני השרון/הרצליה. הקבוצה מהליגה הארצית חזרה להיקרא "מכבי עירוני רעננה".

בחודש אפריל 2012, זכתה הקבוצה בגביע האיגוד לאחר ניצחון בגמר (בסיכום שני מפגשים) מול קבוצת מכבי קריית גת.

במרץ 2014 הבטיחה הקבוצה את המקום הראשון בליגה הארצית (צפון), ובעקבות זה עלתה לליגה הלאומית.

באפריל 2017 הבטיחה הקבוצה את המקום הראשון בליגה הלאומית, ובעקבות זה זכתה בזכות האירוח בפליאוף.
בפליאוף אכזבה הקבוצה כאשר הודחה הקבוצה כבר ברבע הגמר אחרי הפסד 2-0 למכבי הוד השרון שסיימה את העונה הסדירה במקום השמיני.

בעונת 2017/18 סיימה הקבוצה במקום ה-5 והודחה ברבע הגמר לאחר שהפסידה 2-1 בסדרה למכבי רחובות.

בסיום עונות 2017/18 עזבו מאמן הקבוצה ברק פלג וסאם גיבנס למכבי חיפה. אבנר יאור שאימן את מכבי עירוני רחובות מונה למאמן הקבוצה.

את עונת 2018/19 סיימה הקבוצה במקום ה-1 וברבע הגמר גברה 1-2 על אליצור יבנה ברבע גמר הפלייאוף ולאחר מכן הודחה בחצי גמר הפלייאוף לאחר הפסד 3-0 בסדרת המשחקים למכבי חיפה.

שמחת הניצחון לאחר המשחק מול הפועל חבל מודיעין בשנת 2020
בנובמבר 2019, מספר מחזורים לאחר תחילת עונת 2019/20 התפטר מאמן הקבוצה אבנר יאור ובמקומו מונה עופר ברקוביץ' שחתם במועדון לעונה וחצי.
במרץ 2020, בעקבות התפרצות נגיף הקורונה בישראל החליט איגוד הכדורסל על סיום העונה של הליגה הלאומית בכדורסל.
העונה הופסקה לאחר 22 משחקים כאשר לזכות הקבוצה יש 10 ניצחונות והיא ממוקמת במקום ה-9 מתוך 14 קבוצות הליגה.

באפריל 2021 לאחר שהקבוצה לא זכתה להצלחה פוטר מאמן הקבוצה עופר ברקוביץ' ובמקומו מונה יוסי בונן.
בקיץ 2022 מונה ניר קפלן למאמן הקבוצה לעונת 2022/23.

| עירוני רעננה (עונת 2022/23) |
| --- |
| **שחקנים** | **מאמנים** |
| 

| עמדה | # | ארץ | שם | גובה (מטר) | תאריך לידה |
| --- | --- | --- | --- | --- | --- |
| C | 0 | ארצות הבריתארצות הברית |  אנתוני מורס  | 2.06 | 13 באפריל 1994 |  |
| SG | 1 | ארצות הבריתארצות הברית |  ג'ייסון סיגרס  | 1.93 | 24 באוגוסט 1985 |  |
| SF | 2 | ארצות הבריתארצות הברית |  וילי וורקמן  | 1.98 | 14 במרץ 1990 |  |
| PG | 3 | ארצות הבריתארצות הברית |  אלכסנדר לדר  | 1.78 | 29 באוגוסט 1997 |  |
| SG | 4 | ישראלישראל |  יובל בר  | 1.95 | 6 באוגוסט 2002 |  |
| SF | 5 | ארצות הבריתארצות הברית |  ג'ורדן לואיס  | 1.96 | 17 בפברואר 1989 |  |
| PF | 8 | ישראלישראל |  אלון ספיר  | 2.02 | 26 במרץ 1994 |  |
| SG | 10 | ישראלישראל |  דניאל הילל  | 1.88 | 2 בנובמבר 2002 |  |
| SG | 12 | ישראלישראל |  זיו מעוז  | 1.88 | 12 בספטמבר 2002 |  |
| PG | 17 | ישראלישראל |  רום גפן  | 1.91 | 17 באוגוסט 1994 |  |
| SG | 14 | ישראלישראל |  גלעד מלניק  | 1.86 | 1 במרץ 2001 |  |
| SF | 15 | ישראלישראל |  ניב אבידן  | 2.01 | 7 במאי 2004 |  |

 | **מאמן:**
ניר קפלן
**עוזרי מאמן:**
גיא לביא, אייב כהן |
| עודכן בתאריך: 1 באוקטובר 2022 |

תארים והישגים
-------------

* **ליגת העל בכדורסל**:
	+ סגנות (1): 1999/2000

#### ליגות נמוכות

* **ליגה לאומית**:
	+ אליפות (1): 1995/96
* **גביע האיגוד**
	+ זכייה (1): 2011/12

קישורים חיצוניים
----------------

* 

* מכבי עירוני רעננה, ברשת החברתית פייסבוק
* אתר מחלקת הנוער של המועדון

הערות שוליים
------------

1. ↑  כפיר חודרה, ‏אבנר יאור יאמן את מכבי רעננה בעונה הבאה, באתר ONE‏, 15 ביוני 2018
2. ↑  עמרי מנהיים, ‏עופר ברקוביץ' יאמן את עירוני רעננה, באתר ‏מאקו‏, 27 בנובמבר 2019
3. ↑  כפיר אדר, ‏הלאומית הסתיימה, הרצליה והפועל חיפה יעלו, באתר ONE‏, 16 במרץ 2020
4. ↑  עירוני רעננה הודעות

| הליגה הלאומית בכדורסל - עונת 2023/2024 |
| --- |
| 

|  |
| --- |
| אליצור "איתו" אשקלון • אליצור עירוני נתניה • אליצור שומרון • א.ס. רמת השרון • הפועל גלבוע גליל • הפועל כפר קאסם • מכבי חיפה • מכבי מעלה אדומים • מכבי ראשון לציון • מכבי רחובות • מכבי עירוני רעננה • מ.ס. צפת דניאל • עירוני נהריה |

 |